240 गांव के मरीजों को सोनोग्राफी के लिए जाना पड़ता है 90 किमी दूर
{जांच मशीन है, लेकिन जांच करने वाले नहीं, मरीजों को 80 किमी दूर आना पड़ता है सोनोग्राफी के लिए
मनोहरथाना| कस्बेके सामुदायिक स्वास्थ्य केंद्र में सोनोग्राफी जांच मशीन तो है, लेकिन जांच करने वाला कोई नहीं है।
ऐसे में यहां आने वाले मरीजों को सोनोग्राफी करवाने के लिए 90 किमी दूर जिला मुख्यालय जाना पड़ता है। ऐसे में उनका समय पैसा दोनों ही खर्च हो रहे हैं। सीएचसी से करीब 240 गांव जुड़े हैं। क्षेत्र के जनप्रतिनिधियों ने भी कई बार यहां जांच सुविधा शुरू करने के लिए स्वास्थ्य विभाग से मांग की, लेकिन स्वास्थ्य विभाग के प्रयास मशीन स्थापित करने तक सीमित हो गए। सामुदायिक स्वास्थ्य केंद्र में प्रतिदिन 250 से 300 मरीज आते हैं, इसमें से 30 मरीजों को सोनोग्राफी जांच की आवश्यकता होती है। जांच लिखने पर मरीजों को सीधे जिला मुख्यालय जाना पड़ता है। मरीज गंभीर हो तो उसे गाड़ी का खर्च अलग से उठाना पड़ता है। स्वास्थ्य विभाग ने 5 साल पहले ही सोनोग्राफी मशीन खरीद ली, लेकिन जांच करने के लिए विभाग को सोनोलॉजिस्ट नहीं मिला। इसके चलते लंबे समय से मशीन धूल खा रही है।
नहीं हो सकी डॉक्टर की ट्रेनिंग
सामुदायिकस्वास्थ्य केंद्र में सोनोग्राफी जांच सुविधा के लिए स्वास्थ्य विभाग ने प्रयास तो किए, लेकिन किसी कारण से डॉक्टर की ट्रेनिंग नहीं हो सकी। इसके कारण भी यहां सोनोग्राफी जांच सुविधा शुरू नहीं हो पा रही है। यहां कार्यरत डॉक्टर को ट्रेनिंग के लिए झालावाड़ मेडिकल कॉलेज भेजा जाना था, लेकिन इसके लिए उन्हें झालावाड़ रहना पड़ता। ऐसे में मनोहरथाना में व्यवस्था प्रभावित हो रही थी। ऐसे में डॉक्टर ट्रेनिंग के लिए नहीं जा सके।
^अस्पताल में जांच के लिए सोनोग्राफी मशीन है, लेकिन जांच करने के लिए सोनोलॉजिस्ट नहीं है। इसके लिए उच्च अधिकारियों को अवगत करा रखा है। साथ ही सोनोलॉजिस्ट की व्यवस्था होने तक सप्ताह में दो दिन जांच सुविधा उपलब्ध कराने के लिए प्रस्ताव बनाकर भेजे हैं। -डॉ.मुकेश बंसल, प्रभारी, सीएचसी मनोहरथाना
मनोहरथाना. कस्बे के सामुदायिक स्वास्थ्य केंद्र में रखी मशीन धूल खा रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva